વડોદરામાં પણ કોંગ્રેસના કાર્યકર્તાઓ અને પોલીસ વચ્ચે ઘર્ષણના અહેવાલો મળી રહ્યા છે. કોંગ્રેસના બંધને પગલે વડોદરા શહેરમાં મોડીરાત્રે કારેલીબાગ રાત્રી બજાર પાસે ટાયરો સળગાવવામાં આવ્યા હતા. એટલું જ નહીં સીટી બસ અને એસટી બસોના કાચ પણ તોડવામાં આવી હતી. રાત્રે જ બંધના પગલાં પડતા પોલીસ એલર્ટ પર આવી ગઈ હતી. આ સિવાય વડોદરામાં સ્કૂલો બંધ કરાવવા નીકળેલા કોંગ્રેસના કાર્યકર્તાઓ સાથે પોલીસને ઘર્ષણ થયું છે. ઘટનાને પગલે પોલીસનો કાફલો ઘટનાસ્થળે પહોંચ્યો છે. આ સિવાય કોંગ્રેસના કાર્યકરોની અટકાયત કરતા કોંગ્રેસે રામધૂન ચાલુ કરી દીધી છે.